b'\n_START_ARTICLE_\nSamostan Mora\xc4\x8da\n_START_SECTION_\nZgodovina\n_START_PARAGRAPH_\nZgodovina ustanavljanja samostana je vgravirana nad zahodnim portalom samostana. Leta 1252 ga je, verjetno na svoji apana\xc5\xbei,  ustanovil   \xc5\xa0tefan Vukanovi\xc4\x87 Nemanji\xc4\x87, sin ra\xc5\xa1kega velikega kneza Vukana Nemanji\xc4\x87a (vladal 1190-1207) in vnuk velikega kneza \xc5\xa0tefana Nemanje. V regiji so v tistem \xc4\x8dasu vladali Nemanji\xc4\x87i._NEWLINE_Samostan so Turki prvi\xc4\x8d po\xc5\xbegali leta 1505 v burnem obdobju uporni\xc5\xa1tva v \xc4\x8crni gori. Menihi so se zatekli k Vasojevi\xc4\x87em, plemenu v goratem severovzhodnem delu \xc4\x8crne Gore. Samostan je bil naslednjih sedemdeset let opu\xc5\xa1\xc4\x8den. _NEWLINE_V zmernem politi\xc4\x8dnem ozra\xc4\x8dju, ki ga je vzpostavil Mehmed Pa\xc5\xa1a Sokolovi\xc4\x87, se je leta 1574 za\xc4\x8dela in leta 1580 kon\xc4\x8dala obnova samostana. Obnovo sta vodilla meniha  Tomo in Mojsije, finan\xc4\x8dno pa jo je podpiralo lokalno prebivalstvo, zlasti knez Vuki\xc4\x87 Vu\xc4\x8deti\xc4\x87._NEWLINE_Vuk Stefanovi\xc4\x87 Karad\xc5\xbei\xc4\x87, reformator srbskega jezika in zbiralec srbskih epskih pesmi, je zapisal dve pesmi, povezani z obleganjem Kola\xc5\xa1ina, v katerih Novica Cerovi\xc4\x87 in Serdar Milan ob beli samostanski cerkvi v Mora\xc4\x8di pijeta vino._NEWLINE_Julija 1944 je bilo v samostanu Mora\xc4\x8da tretje zasedanje Jugoslovanske skup\xc5\xa1\xc4\x8dine, na katerem so komunisti \xc4\x8crne Gore zahtevali, da se preneha lo\xc4\x8deno obravnavanje zaliva Boka Kotorska. Zaliv je po drugi svetovni vojni pripadel Socialisti\xc4\x8dni republiki \xc4\x8crni Gori.\n_START_SECTION_\nArhitektura in umetnost\n_START_PARAGRAPH_\nZborna cerkev je velika enoladijska zgradba v ra\xc5\xa1kem slogu,  ki je cvetel od leta 1170 do 1300 in se razlikuje od sloga cerkva ob morju. Posve\xc4\x8dena je Marijinemu vnebovzetju, manj\xc5\xa1a cerkev pa sv. Nikolaju. V samostanu so tudi prostori za goste in popotnike. Glavni vhod v romanskem slogu ima dvoje vrat._NEWLINE_Razen arhitekture so zlasti pomembne samostanske freske. Na najstarej\xc5\xa1i (13. stoletje)  je enajst slik iz \xc5\xbeivljenja sv. Ilije. Druge freske so iz 16. stoletja in so v slab\xc5\xa1em stanju ot prve. Na freski iz 13. stoletja so opazni poskusi njenega restavriranja po  pozno-komnenskih figuralnih shemah  in z arhitekturnimi motivi, podobnimi motivom v samostanu Sopo\xc4\x87ani. Med kasnej\xc5\xa1imi freskami sta freski Raj in Abrahamova dru\xc5\xbeina in Satan na dvoglavi po\xc5\xa1asti, ki sta del upodobitve Sodnega dne. Ddatirani sta v leto 1577-1578._NEWLINE_Regijo je v prvi polovici 16. stoletja okupiralo Osmansko cesarstvo. Samostan in ve\xc4\x8dina umetnin so bili med okupacijo po\xc5\xa1kodovani ali uni\xc4\x8deni.'